Teedevõrk

Teedevõrk on mingis piirkonnas omavahel ühendatud teed. Teedevõrku kuuluvad ka teerajatised, näiteks sillad ja viaduktid.

Teedevõrk koos raudteede võrgu, veeteede ja lennujaamadega moodustab transpordisüsteemi.

Eesti
Eesti teedevõrk ja selles toimunud muutused enne Rootsi aja lõppu ei ole täpselt teada, kuna säilinud kaarte on vähe ja need ei ole eriti täpsed. Ajaloolise teedevõrgu tunnus oli eri teede kasutamine talvel ja suvel."Teedevõrk kujunes peamiselt kunagistele suveteedele" Järva Teataja, 29.04.2012 Osa tänapäeva teelõike on juba muinasajast alates kasutuses olnud."Eesti teedevõrk sisaldab tänini muinasaegseid maanteid" Postimees, 4. august 2009

Eesti teedevõrgu kogupikkus oli 2012. aasta alguse seisuga 58 487 kilomeetrit, sellest 16 443 kilomeetrit riigimaanteid ning 23 647 kilomeetrit kohalikke teid. Lisaks veel era- ja metsateed. Kõige pikema teedevõrguga omavalitsus on Tallinna linn (ligi 883 km), järgneb Märjamaa vald. Kõige vähem teid on Ruhnu vallas (1,7 km)."Suure teedevõrguga valla juht: mis viga oleks hooldada mõnd kilomeetrit teid" eestielu.ee, 17. november 2012 Teede kohta kogub, säilitab ja avalikustab andmeid riiklik teeregister, mida peab Maanteeamet.

Vaata ka
Eesti maanteede loend
Üleeuroopaline teedevõrk

Viited

Kirjandus
Tõnu Raid, "Eesti teedevõrgu kujunemine" Tallinn, Punnpaap, 2005, ISBN 9789949132287

Välislingid
Eesti Riiklik Teeregister
Andrus Aavik. Eesti teedevõrk ja teehoiu korraldus

Kategooria:Teed